CELEX: 62019TN0740
Language: sl
Date: 2019-10-31 00:00:00
Title: Zadeva T-740/19: Tožba, vložena 31. oktobra 2019 – Laird/Komisija

27.1.2020   
            
            
               SL
            
            
               Uradni list Evropske unije
            
            
               C 27/38
            
         
      Tožba, vložena 31. oktobra 2019 – Laird/Komisija
      (Zadeva T-740/19)
      (2020/C 27/46)
      Jezik postopka: angleščina
      
         Stranki
      
      
         Tožeča stranka: Laird Ltd (London, Združeno kraljestvo) (zastopnika: C. Quigley, Barrister, in D. Gillespie, Solicitor)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Sklep Komisije C(2019) 2526 final z dne 2. aprila 2019 o državni pomoči SA.44896 razglasi za ničen;
               
            
                  —
               
               
                  podredno, člen 2 izpodbijanega sklepa razglasi za ničen v delu, v katerem se nanaša na tožečo stranko;
               
            
                  —
               
               
                  še bolj podredno, člen 2 izpodbijanega sklepa glede katerekoli pomoči, odobrene v obdobju pred 24. novembrom 2017, razglasi za ničen v delu, v katerem se nanaša na tožečo stranko;
               
            
                  —
               
               
                  Komisiji naloži plačilo stroškov tožeče stranke.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  V okviru prvega tožbenega razloga navaja nezakonitost člena 1 izpodbijanega sklepa v delu, v katerem se nanaša na ugotovitev, da je izjema pri financiranju skupin (v nadaljevanju: GFE) (ekonomska) prednost v smislu člena 107(1) PDEU, kar izhaja zlasti iz tega, da:
                  
                              i.
                           
                           
                              Komisija ni upoštevala: zgodovinskega ozadja uvedbe pravil o nadzorovanih tujih družbah (v nadaljevanju: CFC) v sistemu obdavčitve dohodkov pravnih oseb v Združenem kraljestvu, omejitev, ki so Združenemu kraljestvu naložene zaradi uporabe prava Unije, zlasti svobode ustanavljanja, teritorialnosti in drugih razlogov politik za strukturo pravil CFC, uvedenih v Taxation (International and Other Provisions) Act 2010 ter obsega davčne suverenosti držav članic, vključno Združenega kraljestva, pri oblikovanju pravil CFC;
                           
                        
                              ii.
                           
                           
                              je Komisija trdila, da neobveznost zahtevka iz poglavja 9 dela 9A Taxation (International and Other Provisions) Act 2010 pomeni ugodno obravnavo, ki daje prednost.
                           
                        
            
                  2.
               
               
                  V okviru drugega tožbenega razloga zatrjuje nezakonitost člena 1 izpodbijanega sklepa v delu, v katerem se nanaša na ugotovitev, da GFE pomeni selektivno prednost v smislu člena 107(1) PDEU, ki izhaja zlasti iz tega, da je:
                  
                              i.
                           
                           
                              glede upoštevnega referenčnega okvira:
                              
                                          a.
                                       
                                       
                                          Komisija napačno opredelila referenčni okvir, kot da je sestavljen le iz pravil CFC in/ali le poglavja 5 dela 9A Taxation (International and Other Provisions) Act;
                                       
                                    
                                          b.
                                       
                                       
                                          Komisija napačno opredelila cilj referenčnega okvira, kot da je namenjen le obdavčitvi dobička iz dejavnosti in premoženja v Združenem kraljestvu, ki so bili umetno preusmerjeni iz Združenega kraljestva, ne glede na to, ali upoštevne ciljne transakcije dejansko povzročijo nevarnost erozije davčne osnove v Združenem kraljestvu;
                                       
                                    
                        
                              ii.
                           
                           
                              glede opredelitve odstopanja od referenčnega okvira:
                              
                                          a.
                                       
                                       
                                          Komisija napačno opredelila upoštevnost in pomen funkcije vodilnega osebja;
                                       
                                    
                                          b.
                                       
                                       
                                          Komisija napačno presodila primerljivost upravičenih posojilnih razmerij s posojili strankam s prebivališčem v Združenem kraljestvu in tretjim strankam;
                                       
                                    
                                          c.
                                       
                                       
                                          se je Komisija nezakonito oprla na Direktivo Sveta (EU) 2016/1164 (1);
                                       
                                    
                                          d.
                                       
                                       
                                          Komisija napačno presodila primerljiva tveganja s kršitvijo svobode ustanavljanja za oproščene in neoproščene kategorije CFC;
                                       
                                    
                        
                              iii.
                           
                           
                              glede utemeljitve zatrjevanega odstopanja:
                              
                                          a.
                                       
                                       
                                          Komisija neutemeljeno ugotovila, da utemeljitev glede potrebe za upravljanje in vodenje sistema ni bila razširjena na funkcije vodilnega osebja;
                                       
                                    
                                          b.
                                       
                                       
                                          Komisija neupravičeno ugotovila, da GFE ni bila upravičena glede na skladnost s svobodo ustanavljanja.
                                       
                                    
                        
            
                  3.
               
               
                  V okviru tretjega tožbenega razloga zatrjuje nezakonitost člena 2 izpodbijanega sklepa zaradi kršitve legitimnih pričakovanj in kršitve načel pravne varnosti in sorazmernosti. Podredno trdi, da se povračila ne bi smelo odrediti glede katerekoli pomoči, dodeljene v okviru GFE pred 24. novembrom 2017, ko je Komisija objavila sklep o začetku postopka.
               
            
         (1)  Direktiva Sveta (EU) 2016/1164 z dne 12. julija 2016 o določitvi pravil proti praksam izogibanja davkom, ki neposredno vplivajo na delovanje notranjega trga (UL 2016 L 193, str. 1).